
Objemy a povrchy hranatých telies

1) [bookmark: _GoBack]Pravidelný štvorboký ihlan má podstavnú hranu a = 10 cm a bočnú hranu h = 13 cm. Vypočítajte jeho výšku (10,9 cm)
2) Rozmery a, b kvádra sú v pomere a:b = 3:4 a tretí rozmer je c = 15 cm. Obsah uhlopriečneho rezu preloženého hranami dĺžky c = 15 cm je 150 cm2. Vypočítajte objem a povrch kvádra. (720 cm3 a 516 cm2)
3) Pravidelný šesťboký hranol ABCDEFA’B’C’D’E’F’ má podstavnú hranu dlhú 5 cm. Telesová uhlopriečka AD’ má 13 cm. Vypočítajte jeho objem (539,5 cm3)
4) Povrch kvádra je 376, jeho rozmery sú v pomere 3:4:5. Vypočítajte objem kvádra. (480)
5) 
Rozmery kvádra sú v pomere 3:4:7. Jeho objem je 672. Určte dĺžky stenových uhlopriečok. (10, 2.)
6) Vypočítajte objem pravidelného štvorbokého ihlana, ak jeho podstavná hrana je a = 8,25 a uhol bočnej:
a) hrany
b) steny

s rovinou podstavy je (179,5 a 127)
7) Na hornej podstave pravidelného štvorbokého hranola s hranou podstavy a = 10 cm a výškou v = 25 cm je postavený ihlan s tou istou podstavou. Vypočítajte výšku tohto ihlana, ak sa jeho objem rovná 30 % objemu hranola. (22,5 cm)
8) Vypočítajte povrch a objem pravidelného trojbokého hranola s hranou podstavy a = 8 cm a výškou v = 1,4 dm. (391,36 cm2 a 387,98 cm3)
9) Aký hlboký je bazén tvaru kvádra, v ktorom je 2 000 hl vody, ak je 20m dlhý, a 5m široký?
10) Vymaľovať treba tunel tvaru kvádra s rozmermi d = 150m, š = 7m, v = 3,5m. Koľko farby bude treba, ak na 1m2 náteru sa minie 0,5 kg farby?
11) Nádoba tvaru kocky bez vrchnáka má povrch 320 m2. Vypočítajte jej objem, stenovú uhlopriečku a telesovú uhlopriečku.
12) Podstava štvorbokého hranola je kosodĺžnik s rozmermi ( a = 3,5 cm, b = 2,3 cm, 
va = 2 cm). Hranol je vysoký 7 cm. Vypočítajte jeho objem a povrch.
13) Vypočítajte V a S hranola s podstavou pravouhlého trojuholníka (jedna odvesna má 6 cm, prepona má 10 cm) ak vzdialenosť hornej a dolnej podstavy je 12 cm.
14) Podstava hranola je kosoštvorec so stranou 2,7 cm a príslušnou výškou 2 cm. Výška hranola je 5 cm. Vypočítajte jeho objem a povrch.
15) Vypočítajte V a S hranola s podstavou lichobežníka (a = 2 cm, c = 8 cm, b = d = 5 cm) a  výškou 10 cm.
16) Vypočítajte povrch a objem kolmého štvorbokého hranola, ktorého podstava je kosoštvorec s uhlopriečkami e = 16 cm, f = 12 cm a telesová výška hranola je v = 20 cm.
17) Vypočítajte objem a povrch hranola, ktorého podstava je pravouhlý trojuholník s odvesnami 3 cm a 4 cm dlhými, pričom výška hranola sa rovná obvodu podstavy.
18) Nádrž na vodu má tvar hranola výšky 10 m. Podstavou hranola je rovnoramenný trojuholník, ktorého základňa je 6,8 m a uhol pri základni má 70°. Aký je objem nádrže v hektolitroch? Koľko kg farby treba na natretie dna a bočných stien nádrže, ak 1 kg farby vystačí na 8 m2?
19) Železničný násyp 300m dlhý má priečny prierez tvaru rovnoramenného lichobežníka so základňami 14 m a 8 m. Ramená lichobežníka sú dlhé 5 m. Vypočítajte koľko m3 zeminy je v násype.
20) Splav na umývanie repy má tvar hranola s podstavou rovnoramenného trojuholníka, ktorého základňa je 6,8 m a výška 4,8 m. Splav je dlhý 35 m. Vypočítajte objem splavu v hektolitroch.
21) Ihlan má podstavu tvaru obdĺžnika s rozmermi a = 6 cm, b = 8 cm. Bočné hrany sú zhodné a ich dĺžka h = 12,5 cm. Vypočítajte povrch ihlana.
22) Vypočítajte povrch a objem pravidelného štvorbokého ihlana, ak je hrana podstavy dlhá 6 cm a veľkosť výšky bočnej steny je 5 cm
23) Pravidelný štvorboký ihlan ABCDV, ktorého hrana podstavy má dĺžku 
a = 6 cm, má bočnú hranu dĺžky b = 9 cm. Vypočítajte veľkosť telesovej výšky.
24) Nad pavilónom so štvorcovým pôdorysom so stenou dĺžky a = 12 m je strecha tvaru ihlana s výškou v = 4,5 m. Vypočítajte, koľko m2 plechu treba na zakrytie tejto strechy, ak na spoje a odpad treba pričítať 5,5% plechu.
25) Vypočítajte povrch a objem pravidelného šesťbokého ihlana s hranou podstavy 12 cm a výškou 20 cm. (1184 cm2 a 2493,6 cm3)
26) Vypočítajte objem a povrch pravidelného osembokého hranola s podstavnou hranou dlhou 12 cm, ak hranol je vysoký 25 cm.

